Nomuka

Ko Nomuka ko e motu lahi ia ʻi he ʻOtu muʻomuʻa, ʻa ia he tafaʻaki tonga ʻo Haʻapai. ʻOku tuʻu ʻi ai ha kolo mo hono hingoa tatau, Nomuka (kolo), 20.257° S 174.797° W, ko e kolomuʻa ʻo e ʻOtu muʻomuʻa. Ko e tofiʻa ia ʻo Tupoutoʻa, tatau mo e Nomuka iki. Ko e ano lahi ʻo Nomuka, ʻoku ui ko Ano ava, mo hono mālave tonga ko Mamaha, ʻoku taitai kinaua. ʻOku tuʻu ʻa e ngaahi kiʻi motu siʻisiʻi ʻi loto: Loto 20.254° S 174.790° W Puhoʻava 20.247° S 174.788° W Tefisi 20.259° S 174.789° W Naʻe ʻaʻahi ʻa e motu ʻe he ʻeikivaka Abel Tasman ʻi 24 Sānuali 1643. Naʻa ne ui ia ko e motu Rotterdam, (Rotterdam, ko e kolo lahi ʻi hono fonua ko Holani), pea naʻa ne tala ange ko e hingoa tuʻufonua ko Amamocka ia.